tartuNLP/wikipedia-smugri-20251201 huggingface dataset:
Diskomuusika

Diskomuusika on tantsumuusika žanr, mille populaarsuse tipp oli 1970. aastate keskpaigas ja lõpus.
Diskomuusika sündis 1960. aastate lõpus ja 1970. aastate algul New Yorgi ja Philadelphia klubides vastureaktsioonina rokkmuusika domineerimisele ning tantsumuusika demoniseerimisele tollases alternatiivkultuuris.
Žanri muusikalised juured on funkis, soulis ja Ladina-Ameerika muusikas. Diskomuusika tõi muusikasse ridamisi uusi võtteid, instrumente ja produtseerimistehnikaid, arendades eriti elektroonilist muusikat.
Diskomuusikaga kaasnes ka subkultuur, mis algul levis eelkõige ööklubides. Sellesse kuulusid näiteks tantsuvõistlused, rõivamoed (sh polüesterrõivad) ja narkokultuur (nt kokaiin). Üks tuntumaid diskoklubisid oli Studio 54 New Yorgis Manhattanil.
Esimene tuntud diskotäht oli Donna Summer, hüüdnimega Diskokuninganna ("The Queen of Disco"). 1970. aastate lõpu tuntumate ansamblite seas olid Bee Gees, KC and the Sunshine Band, Chic ja The Jacksons. Euroopa üks tuntumaid diskoansambleid oli Boney M.. Diskomuusikat populariseerisid ka mitmed filmid, näiteks "Saturday Night Fever" ja "Thank God It's Friday".
Ehkki diskomuusika populaarsus 1980. aastatel vähenes, kasvas see taas 1990. aastail. Diskomuusika on mõjutanud selliseid hilisemaid tantsumuusika žanre nagu "house", italodisko, eurodisko ja diskofunk, samuti pop- ja rokkmuusikat laiemalt.
Josephine Tey

Josephine Tey (õieti Elizabeth Mackintosh; 25. juuli 1896 – 13. veebruar 1952) oli šoti kirjanik, paljude kriminaalromaanide autor.
Tõde on aja tütar

"Tõde on aja tütar" on Josephine Tey 1951. aastal ilmunud ajalooline kriminaalromaan. 
Teose tegevus kulgeb paralleelselt Richard III aegsel Inglismaal ja tänapäeval. Raamatu peategelaseks on kriminaalinspektor Alan Grant.
Eesti keeles ilmus teos Eesti Raamatu kirjastuselt 1995. aastal Eve Rüteli tõlkes. 
1990. aastal avaldatud edetabeli "The Top 100 Crime Novels of All Time" (UK Crime Writers Association) tulemuste põhjal on romaan "Tõde on aja tütar" läbi aegade parim teos. Viis aastat hiljem ilmunud edetabelis "The Top 100 Mystery Novels of All Time Selected" (Mystery Writers of America) asub romaan neljandal kohal.
DAX

DAX (saksa keeles "Deutscher Aktien IndeX") on Frankfurdi börsi indeks, mis jälgib börsil noteeritud 40 suurema ettevõtte aktsia hinda. DAX on ekvivalent Briti FTSE 100 ja Ameerika Dow Jonesiga.
DAX loodi 1. juulil 1988. aastal, selle algväärtus oli 1000 punkti. Indeksi arvutab Deutsche Börse AG.
24. novembril 2020. aastal teatas Deutsche Börse indeksi laiendamisest kümne lisakomponendi võrra, et kajastada täielikumalt Saksa majanduse kaasaegset struktuuri. Laienemine toimus 2021. aasta 3. kvartalis.
Indeksi arvutamine.
Alates 2016. aasta jaanuarist indeksit arvutatakse igal kauplemispäeval alates kella 9:00 CET. DAX-i arvutamisel kasutatakse XETRA elektroonilise börsi aktsiate hindu.
Etienne Laspeyresi valemil põhineva arvutuse jaoks on valitud börsiettevõtete aktsiahinndu kaalutatakse vastavalt nende turukapitalisatsioonile.
Arvesse võetakse ainult need aktsiad, mis on vabal turul. Kui ettevõtte kapital on jagatud mitut liiki aktsiateks (näiteks lihtaktsiad ja eelisaktsiad), kasutatakse kõrgema likviidsusega aktsialiiki.
Valikukriteeriumid.
Alates 2021. aasta septembrist on ettevõtetel õigus DAX-i kaasata vaid ühel põhikriteeriumil – aktsiaseltsi turukapitalisatsioonil. Arvesse võetakse kõigi aktsiate koguväärtust, mis on vabal turul, mitte aga strateegiliste investorite käes. Teised varasemad kriteeriumid, nagu nende väärtpaberitega kauplemise aktiivsus, on ära langenud.
Lisaks on kehtestatud uus range tingimus: DAX 40 kandidaadid peavad vähemalt kaks aastat töötama kasumiga, samuti peavad nad esitama regulaarselt mitte ainult aasta- ja poolaasta, vaid ka kord kvartalis teatud auditi läbi viidud aruandeid.
Aktsia võib indeksist välja jätta tasakaalu taastamise kuupäevade vahel, kui selle kaal ületab 10% ja aktsia 30-päevane ajalooline volatiilsus ületab 250%.
Komponendid.
Indeksi moodustavad september 2013 seisuga järgmiste ettevõtete aktsiad:
Pouso Alegre

Pouso Alegre on linn Brasiilias Minas Geraisi osariigi lõunaosas.
Campinas

Campinas on linn ja omavalitsus Brasiilias São Paulo osariigis.
Asula rajati 1774. aastal.
Sugutilukk

Sugutilukk ehk sugutipea ("glans penis") on osade imetajate (sh meeste) välimise isassuguelundi osa. Sugutilukk on suguti käsnkeha paksenemus, mis moodustab elundi otsmise jämenenud osa ehk pea, millele järgneb sugutikeha. 
Isastena sündinutel.
Isastel imetajatel on, sõltuvalt loomaliigist, lukk väga erineva kujuga ja moodustab suguti tipu.
Eristatakse lukikrooni ("corona glandis") ja lukikaela ("collum glandis"). 
Meestena sündinutel.
Poisslastel on sugutilukk tuvastatav sünnijärgselt.
Sugutilukil avaneb välimine kusitisuue.
Sugutilukk on kaetud mitmekihilise epiteeliga, mille all tunderetseptorid.
Sugutilukki kaitseb eesnahk, mis suguti lõtvunud olekus katab tervet sugutilukki või osa sellest.
Sugutilukki ja eesnahka ühendab eesnahakida.
Patoloogia.
Lukipõletik on balaniit, luki-eesnaha põletik on balanopostiit.
Põletikujärgse liigpigmentumuse korral võivad sugutipähe ilmuda tumedamad pigmendilaigud, mida seostatakse melaniiniga.
Sugutilukil võib välja kujuneda peenisevähk, melanoom jmt soovimatud proliferatiivsed haiguslikud seisundid.
Terminoloogia.
Sugutilukk on mehekusiti osa.
Sugutilukk on kantud rahvusvahelisse inimese anatoomia standardisse "Terminologia Anatomica" ja loomaanatoomia standardisse "Nomina Anatomica Veterinaria".
Friedrich Wilhelm Joseph Schelling

Friedrich Wilhelm Joseph Schelling (27. jaanuar 1775 – 20. august 1854), hiljem von Schelling, oli saksa filosoof. 
Filosoofia ajaloos paigutatakse ta sageli Fichte ja Hegeli vahele. Esimene neist oli kuni 1800. aastani Schellingi õpetaja ning teine tema ülikooliaegne toakaaslane ja sõber.
Lisaks Fichtele mõjutas Schellingit ka 17. sajandi Saksa müstik Jakob Böhme. Schelling ise kujundas suuresti Saksa rahvusromantismi arengut, kuid ta oli populaarne ka Venemaal.
Hiljem on Schelling jäänud Hegeli varju. Viimase tööd kujutavad Schellingi filosoofiat pelgalt põgusa osana saksa klassikalise idealismi arengus.
Schellingi filosoofia käsitluse muudab keeruliseks selle muutlikkus. Mõne tõlgenduse kohaselt hüppas Schelling alatasa ühelt teemalt teisele ning ei jõudnud kunagi sünteesini, mis võimaldanuks tal luua täieliku filosoofilise süsteemi. Teise lähenemise kohaselt keskendus Schellingi filosoofia pidevalt mõnele läbivale teemale, milleks on eelkõige inimese vabadus, absoluut ning seosed vaimu ja looduse vahel.
Muuhulgas tegeles Schelling ka müüdifilosoofiaga. Teoses "Mütoloogia filosoofia" ("Philosophie der Mythologie", 1857) määratles ta müüdi välistaval meetodil, väites, et "müüt pole ei ajalugu ega metafoor, tee müüdi mõistmisele käib müüdi enda kaudu".
Schelling ja Eesti.
Eestikeelses tõlkes pole ühtegi Schellingi raamatut avaldatud.
Tartu Ülikooli raamatukogus asub fragment Schellingi kirjast professor Neumannile Berliinis. See on osa Friedrich Ludwig Schardiuse autograafide kogust.
Aleksandr Tihhonov

Aleksandr Ivanovitš Tihhonov (vene "Александр Иванович Тихонов"; sündinud 2. jaanuaril 1947 Uiskojes Tšeljabinski oblastis) on endine Nõukogude Liidu laskesuusataja. Ta on neljakordne olümpiavõitja ja üheteistkordne maailmameister. 
Tihhonov võitis kõik neli olümpiakuldmedalit 4×7,5 km teatesõitudes, neljadelt mängudelt järjest: 1968, 1972, 1976 ja 1980. aasta taliolümpiamängudelt. Ta on seni ainuke sportlane, kes on taliolümpiamängudelt võitnud ühel alal neli korda järjest. Tihhonovi ainuke individuaalne olümpiamängude medal tuli 1968. aastal Grenoble'is 20 km distantsil ja see oli hõbemedal.
Tihhonov on üks kõigi aegade edukaim laskesuusataja. Viiele olümpiamedalile lisaks on tal veel 17 maailmameistrivõistluste medalit, millest üksteist on kuldsed.
Tihhonov valiti 2002. aastal Rahvusvahelise Laskesuusatamise Liidu (IBU) asepresidendiks.
Nasva sild

 
Nasva sild on üle Nasva jõe viiv sild Saaremaal. 
Nasva sild oli kehvas seisus juba 1933. aastal. 1937. aasta lõpuks oli 50 meetri pikkune puusild üle Nasva jõe muutunud nii ohtlikuks, et Saare maavalitsus oli sunnitud tegema korralduse, mille järele sillalt ülesõit veomasina koormatisega ei tohtinud olla üle 3,5 tonni. 1939. aastal võttis uue raudbetoonsilla rajamise maavalitsuse tellimusel ette ettevõtja H. Kann. Jõest ülesõit asendati ajutiselt ehitatud puidust 49 m pikkuse ja 4,25 m laiuse (sellest sõiduosa laius 2,60 m) abisillaga. Kuressaare–Sõrve maanteele rajatud uus sild sai 28 meetrit pikk ja 5 meetrit lai. Sild avati 10. jaanuaril 1940. Esimesena sõitis uuest ja moodsast sillast üle Torgu liini omnibuss nr. S-209 paarikümne reisijaga. Nasva uus sild koos abisillaga läks maksma umbes 30 000 krooni. Uue silla pikkus oli 28 meetrit. Uus sild võimaldas ka paremat sillaalust läbisõitu kaluripaatidele. Nasva sild oli suurim Saaremaal. 1944. aastal lasid taganevad sakslased selle õhku.
Kui 1944. aastal ehitatud ajutine kõrgkastidega puitsild täielikult amortiseerus, ehitati see 1961. aastal ümber raudbetoonsillaks. Patuga pooleks käis liiklus üle selle uue silla valmimiseni, mis ehitati vanast veidi põhja poole. Töö tegid põhiliselt Salme pk. töölised Augustin Õuna brigaadist. Kaevikud kaevati käsitsi punnseinte taga ja kopad väljakaevatud pinnasega tõsteti autokraanaga välja. Punnseinu tihendati väljastpoolt saepuruga. Naelakast varustati pika varrega ja täideti saepuruga, siis lükati kast mööda punnseina vee alla lahtise poolega vastu seina. Seal, kus punnseinas praegu oli, kandis veevool saepuru prakku ja paisudes sulges selle. Sambad valati kruusbetoonist M-200 ja sildeava killustikbetoonist M-300. Valamist alustati linnapoolsest otsast ja see kestis pideva tööna kaks päeva ning üks öö. Valamistöödel kasutati segistit, kuid segu veeti kohale käsikärudega. Töölisi toodi valamisele abiks Kuressaare ja Kihelkonna piirkonnast. Töid juhatas üldiselt Alfred Kaimer, kuid algul oli meistrina abiks ka Ain Randma. Tsooniinseneridest olid kohal V. Truu ja I. Sirel.
Nasva silda remonditi taas 2011. aastal. Pärast seda mahuvad silla alt läbi sõitma senisest kõrgemad veesõidukid, silda ületavate sõidukite kõrguspiirangut seevastu karmistati.
Laskesuusatamine 1968. aasta taliolümpiamängudel

Laskesuusatamine 1968. aasta taliolümpiamängudel Grenoble'is toimus 12.–15. veebruarini. Laskesuusatamine oli kolmandat korda taliolümpiamängude kavas. Võistlustel jagati välja kaks komplekti medaleid.
Tulemused.
20 km.
 
&lt;br&gt;Finaal: 12. veebruar 
&lt;br&gt;Osavõtjaid: 60
&lt;br&gt;Riike: 16
&lt;br&gt;Olümpiavõitja 1964: Vladimir Melanin
4×7,5 km teatesõit.
Kuupäev: 15. veebruar
&lt;br&gt;Osavõtjaid: 14 võistkonda
Laskesuusatamine 1972. aasta taliolümpiamängudel

Laskesuusatamine 1972. aasta taliolümpiamängudel Sapporos toimus 9.–11. veebruarini. Laskesuusatamine oli taliolümpiamängude kavas neljandat korda. Võistlustel jagati välja kaks komplekti medaleid.
Tulemused.
20 km.
Kuupäev: 9. veebruar
&lt;br&gt;Osavõtjaid: 54 võistlejat
&lt;br&gt;Riike: 14
&lt;br&gt;Olümpiavõitja 1968: Magnar Solberg
4×7,5 km teatesõit.
Kuupäev: 11. veebruar
&lt;br&gt;Osavõtjaid: 13 võistkonda
&lt;br&gt;Olümpiavõitja 1968:
Shirley Stelfox

Shirley Rosemary Stelfox (11. aprill 1941 Dukinfield – 7. detsember 2015 Yorkshire Dales) oli Inglismaa näitleja.
Teda tunti eeskätt Edna Birchi rolli järgi Briti draamasarjas "Emmerdale", kus ta mängis 2000. aastast. Lisaks mängis ta komöödiasarjas "Rahu, ainult rahu!".
Stelfox oli 1979–1997 abielus näitleja Don Hendersoniga, kes suri 1997. aastal.
Aadukalam

"Aadukalam" (tamili ஆடுகளம் 'Mänguväljak') on India tamilikeelne spordifilm.
Filmi lavastaja on Vetrimaaran. Peaosades on Dhanush, Taapsee Pannu ja Kishore.
Film räägib kukevõitlustest Madurai eeslinnades.
David Miller (poliitikateoreetik)

David Miller (sündinud 8. märtsil 1946) on inglise poliitikateoreetik. 
Miller õppis Cambridge'i ja Oxfordi ülikoolides ning on Oxfordi ülikooli ühiskonna- ja poliitikateooria professor. Ta on tuntud eelkõige mõõdukat rahvuslust toetavate kirjutiste poolest. 
Milleri arvates suudab ühiskonnale parimat heaolu pakkuda rahvusriik. Et see püsiks, on vaja seda toetavat kodanikkonda, kes oleksid omavahel ja riigi suhtes solidaarsed. Tema rahvusluse definitsioon ei põhine otseselt ei keelelisel, kultuurilisel ega etnilisel printsiibil, vaid pigem riigitruudusel, nii et rahvuslus on tal sisuliselt identne patriotismiga.
Jon Istad

Jon Istad (29. juuni 1937 Vossi vald – 17. mai 2012) oli Norra laskesuusataja. Ta oli kolmekordne maailmameister.
Jon Istad osales laskesuusatamise rahvusvahelistel võistlustel juba 1960. aasta olümpiamängudel Squaw Valleys, kuid alles 1966. aasta maailmameistrivõistlustel Garmisch-Partenkirchenis jõudis ta medalivõiduni. Ta tuli seal kahekordseks maailmameistriks, saades kulla nii 20 km distantsil kui ka 4×7,5 km teatesõidus. Kolmanda MM-kulla sai ta 1967. aasta MM-il Altenbergis teatesõidus. Individuaaldistantsil sai Istad pronksmedali. 
Olümpiamängudelt võitis ta ühe hõbemedali 1968. aasta OM-il Grenoble'is teatesõidus.
Rincewind

Rincewind on inglise kirjaniku Terry Pratchetti poolt välja mõeldud võlur, kes tegutseb paljudes Kettamaailma-raamatutes.
Rincewind on argpükslik ja saamatu võlur, kes pidevalt satub tema poolt mitte soovitud seiklustesse. Ta on kõhetu ja heas vormis, kuna peab sekelduste eest pidevalt ära jooksma. Rincewindi võlurirüü on tuhmunud punane ja rebenenud ja tema mütsi peal on kiri: "Võllur" ("Wizzard"). Hoolimata aastakümnetepikkusest viibimisest Nähtamatus Ülikoolis ei oska Rincewind ka kõige lihtsamaid loitse, see-eest oli tema peas aga üks Kettamaailma olulisima võluraamatu, "Oktariini", kaheksast kõige võimsamast loitsust, mis päästis Kettamaailma hävingust.
Tema Surma-lähedased kogemused lõppevad aga alati õnnelikult, kuna teda soosib jumalanna, keda nimetatakse "Leediks" ("The Lady") ja kes on õnne antropomorfne personifikatsioon.
Mitmes raamatus seikleb Rincewind koos Kettamaailma esimese turisti Kakslillega, kes kingib talle Pagasi, võlutud pirnipuust tehtud kasti, mis oma väikestel jalgadel enda isandale kõikjale järgneb. 
Viimastes Kettamaailma raamatutes on Rincewind esinenud kõrvaltegelasena, kes täidab Nähtamatus Ülikoolis mitmeid soovimatuid professuure. Varem oli ta Raamatukoguhoidja abiline, kuid pole teada, kas ta on selle ameti säilitanud.
2008. aastal valminud lühitelesarjas "Võlukunsti värv" kehastab Rincewindi David Jason.
616

616. aasta (DCXVI) oli Juliuse kalendri järgi liigaasta, mis algas neljapäeval.
Vossi vald

Vossi vald on vald Norras Vestlandi maakonnas.
Valla naabervallad on põhjas Viki vald, idas Aurlandi ja Ulviki vald, lõunas Ullensvangi ja Kvami vald ning läänes Vaksdali vald.
Valla pindala on 2042 km².
Vossi vallas elas 2010. aasta seisuga 13 902 inimest.
Valla keskus on Vossevangen.
Aastal 1964 liitusid Vossi vallaga Vossestrandi vald ja Evangeri vald. Aastal 2020 liideti seni Hordalandi maakonda kuulunud Vossi vallaga sama maakonna Granvini vald.
Vossi valda läbib raudtee Bergensbanen. Vossevangenis on raudteejaam.
Vallas on mitu populaarset suusakeskust. Suurimad neist on Voss Fjellheisar ja Voss Fjellandsby Myrkdalen.
Peter Brenner

Peter Brenner (1677 Närpiö – 4. juuli 1720 Stockholm) oli Eesti vaimulik.
Brenner immatrikuleeriti 8. veebruaril 1698 Turu ülikooli, õppis seejärel aastast (ei olnud küll immatrikuleeritud) 1699 Tartu ülikoolis, väitles seal aastal 1701 "pro gradu" professor Daniel Sacroviuse eesistumisel.
Oli Riias Turu jalaväerügemendi vaimulik, teenis aastatel 1703–1704 Narva rootsi garnisonipastori ja Narva Mihkli koguduse abiõpetajana. Aastal 1704 viidi Venemaale vangi. Oli Aasovis ja Taganrogis aastatel 1705–1709 vene vangi võetud rootsi sõdurite vaimulik. Aastal 1709 viidi ta Peeter I käsul vangina Moskvasse, oli seal vabakslastuna luterlik vaimulik, seejärel oli aastal 1710 venelaste vallutatud Riias Riia Jakobi koguduse vaimulik. Sealt lahkus ta rootslaste juurde, oli aastast 1712 Karl XII õuepastor (oli nominaalselt Vaasa-Mustasaari praost); viibis aastatel 1716–1719 Stockholmis. Ta oli segatud Georg Heinrich von Görtzi välispoliitilisse afääri, kohtus aastal 1720 Kopenhaagenis Venemaa saatkonna esindajatega, seejärel süüdistasid rootslased teda venelastega koostöötamises ning nende kasuks spioneerimises. Brenner vahistati Hamburgis, talle esitati süüdistus riigisaladuste reetmises ning ta hukati Stockholmis.
Looming.
"Carmen votivum in natalem regis Caroli XII. Aboae 1698, 2:o; An poesis sit utilis. Disputatio pro gradu." (Pernavie, Joh. Brendeken 1699. 4°). Oli veel kirjanik, avaldas mitmeid vaimulikke töid.
Isiklikku.
Tema õepoeg Johann Roos oli Tallinna Mihkli koguduse õpetaja.
Lõuna-Atlandi mäestik

Lõuna-Atlandi mäestik on Kesk-Atlandi mäestiku lõunaosa. See on keskmäestik, mis on tekkinud Lõuna-Ameerika laama ja Aafrika laama lahknemisel.
Rakuhingamine

Rakuhingamine on kõikide aeroobsete organismide rakus toimuvate metaboolsete protsesside ja hingamisprotsesside kompleks. See on astmeline toitainemolekulide (näiteks glükoos või rasvhapped) lagundamine, mille lõpus vabaneb energia adenosiintrifosfaadi (ATP) näol.
Peamine kasutatav energiaallikas on glükoos. Ensüümid lõhustavad iga glükoosimolekuli mitme etapi käigus. Iga kovalentse sideme lõhkumisega vabaneb väike kogus energiat. Kui olemasoleva glükoosi hulk on liiga väike, on võimalik energiaallikana kasutada rasv- või aminohappeid.
Aeroobse hingamise summaarne valem on: C6H12O6 + 6 O2 → 6 CO2 + 6 H2O.
Aeroobne hingamine.
Glükolüüs.
Glükolüüs on rakuhingamise esimene etapp. Otsetõlkes on glükolüüs "glükoosi lõhustamine". Glükolüüs toimub raku tsütoplasmas ja on anaeroobne protsess (toimub ilma hapnikuta). Glükolüüsi etapid on fosforüülimine, lagundamine (lüüs), oksüdeerimine ja ATP moodustamine. Glükolüüsi lõppsaadused on 2 püruvaati, 2 NADH, 2 H-iooni, 2 H2O ja 2 ATP molekuli. Ühe glükoosimolekuli muutmisel kaheks püruvaadi molekuliks moodustub neli ATP molekuli, kuid kaks molekuli ATPd kasutatakse glükolüüsi alustamiseks, seega jääb puhaskasumiks vaid kaks ATP molekuli.
Fosforüülimine.
Fosforüülimise protsessis lisatakse püruvaadile kaks fosfaadigruppi ATPst. Selle tulem on heksoosi bifosfaat. Fosforüülimine toimib vastupidi hingamise eesmärgile (ATP tootmine), kuid selleks kuluvad 2 ATPd taastatakse hiljem.
Lõhustamine ehk lüüs.
Lõhustamise käigus lõhustatakse heksoosi bifosfaat kaheks trifosfaadiks.
Oksüdeerimine.
Esmalt leiab aset veel üks fosforüülimine, kuid sel korral kasutatakse ATP asemel anorgaanilist fosfaatiooni. Moodustub kaks 3-bifosfaati. Energia, mis fosfaatioonile lisatakse, tuleb oksüdeerimise reaktsioonist. 3-bifosfaat oksüdeerub ja samal ajal redutseerub NAD NADH+H-ks.
ATP moodustumine.
Oksüdeerimisele järgneb rida reaktsioone, mille käigus kaks fosfaadigruppi igast 3-bifosfaadist kantakse üle kahele ADP molekulile, et moodustada kaks molekuli ATPd. Samuti toodetakse püruvaadi molekul.
Sidereaktsioon ja Krebsi tsükkel.
Kui hapnik on olemas, liigub glükolüüsil moodustunud püruvaat mitokondri maatriksisse lihtsustatud difusiooni abil, kus toimuvad sidereaktsioon ja Krebsi tsükkel.
Kuna iga glükoosi molekul moodustab glükolüüsiga kaks püruvaadi molekuli, vajab iga glükoosi molekul kahte sidereaktsiooni ja kahte ringi Krebsi tsüklis (selle tõttu, kui arvutada tsükli saaduseid, tuleb arvestada kaht kogumit tulemeid).
Sidereaktsiooni ja Krebsi tsükli lõppsaadused on:
Üldistus.
Rakuhingamine on eksotermiline protsess. Vabanev energia salvestub suuremas osas ATP molekulides, lisaks eraldub soojusena. Üldisemas mõttes moodustab see eluslooduse suurema tsükli koos autotroofides toimuvate endotermiliste reaktsioonidega, fotosünteesiga. Fotosünteesi võib vaadelda kui rakuhingamise vastandprotsessi. Esimeses seotakse süsihappegaas, laguneb vesi ja ühe jäägina eraldub hapnik, teises vastupidi. Nii moodustavad need kaks eluliselt tähtsat reaktsiooni omavahelise terviku. See on hea näide looduses toimuvast dünaamilisest tasakaalust.
Iván Zamorano

Iván Luis Zamorano Zamora (sündinud 18. jaanuaril 1967 Santiagos) on endine Tšiili jalgpallur.
Tšiili jalgpallikoondises osales ta 1998. aasta maailmameistrivõistlustel. Karjääri tippajal mängis ta Hispaanias klubides Sevilla ja Real Madrid ning Itaalias Internazionales.
Hooajal 1994–1995 tuli Zamorano Real Madridi koosseisus Primera Divisiónis esikohale ja oli hooaja parim väravakütt. Milano Interis võitis ta UEFA karika.
2004. aastal valiti ta nimekirja FIFA 100.
Ivan Zamorano alustas karjääri Tšiilis. Tema esimene Euroopa klubi oli Šveitsi St. Gallen.
Arachne

 
Arachne oli vanakreeka mütoloogias võimekas kuduja, kes hooples, et ta on parem kui tarkuse ja käsitöö jumalanna Minerva. Arachne ei tahtnud tunnistada, et ta võlgneb oma teadmised ja oskused vähemalt osaliselt jumalannale. 
Lugu Arachnest on hiline. Atika vaasimaalijad ei kasutanud seda motiivi.
Arachne loo on ümber jutustanud vanarooma luuletaja Ovidius "Metamorfoosides" ja seda on maininud Vergilius "Georgicas".
Diego Forlán

Diego Forlán Corazo (sündinud 19. mail 1979 Montevideos) on endine Uruguay jalgpallur, ründaja.
Klubikarjäär.
Forlan alustas karjääri Independientes ja aastal 2002. läks ta Manchester Unitedisse. Inglismaa Premier League'i klubis mängis Forlán kokku kaks ja pool hooaega, lüües liiga 63 mängus kokku 10 väravat. Manchester Unitedi mängijana tuli Forlán hooajal 2002–2003 Inglismaa meistriks.
2004. aasta suvel siirdus Forlán Hispaania Primera Divisióni. Esimeseks klubiks oli Villarreal, 2007. aastast aga mängis ta Madridi Atléticos. UEFA Euroopa Liiga 2009–2010 finaalmängus Fulhami vastu lõi Forlán kaks väravat aidates Atlético 2:1 võiduni.
2011. aasta suvel kolis Forlán Itaalia klubisse Milano Internazionale. Ühe aasta pärast sõlmis Forlán lepingu Brasiilia jalgpalliklubiga Internacional. 2014. aasta jaanuaris liitus ta Jaapani klubiga Cerezo Osaka. Karjääri lõpetas ta 2018. aastal Hongkongi klubis Kitchee.
Forlán on pälvinud kaks Euroopa jalgpalliauhinda: Pichichi auhinna (2 korda) ja Euroopa Kuldse Saapa (2 korda).
Rahvuskoondise karjäär.
Uruguay rahvuskoondises sai Forlán tõeliseks liidriks. Ta lõi 31 väravat 83 mängus. Üks värav tuli 2002. aasta maailmameistrivõistlustel, 2010. aasta turniiril lõi ta 5 väravat ja sai auhinna Kuldne Pall, mis antakse hääletuse põhjal turniiri parimale jalgpallurile. Kuldse saapa sai siiski Saksamaa ründaja Thomas Müller, kes samuti lõi 5 väravat, aga andis ka 3 resultatiivset söötu.
11. märtsil 2015 andis Forlán teada, et tema enam Uruguay rahvuskoondises ei mängi. Forlán esindas Uruguayd 112 mängus, lüües kokku 36 väravat.
Isiklikku.
Forláni isa oli jalgpallur São Paulo FC-s (1970–1975) ja Uruguay rahvusmeeskonnas 1966. (ei saanud mänguaega) ja 1974. aasta jalgpalli maailmameistrivõistlustel. Forláni vanaisa Juan Carlos Corazo oli jalgpallur Argentina klubis Independiente.
Rakvere staadion

Rakvere staadion on mitmeotstarbeline staadion Rakveres. See on Rakvere Spordikeskuse osa ja Rakvere JK Tarva kodustaadion. Staadioni aadress on Kastani puiestee 12.
Staadioni iseloomustus.
Staadioni tribüünidele mahub istuma 1785 pealtvaatajat. Katusealuseid istekohti on 1100.
Tehnilised andmed.
Jalgpalliväljaku pikkus on 104 m, laius 68 m. Murukate paigaldati 2004. aastal. Staadion oli 2012. aasta noormeeste U19 vanuseklassi Euroopa jalgpalli meistrivõistluste finaalturniiri üks toimumispaikadest.
Staadionihoones, mis renoveeriti 2017. aastal, asuvad kergejõustikuruum ja spordialase teeninduse ruumid. Riietusruume on 2, kappe 60, dušikohti 10.
Ajaloost.
20. sajandi alguses oli Rakvere sporditegemise paigaks nn Palermo lage, mis asus metsas, paari kilomeetri kaugusel kesklinnast. Seal andsid Rakvere poistele esimesi juhatusi ka Aleksander Klumberg ja Jüri Lossmann. 
Pärast Vabadussõda avanes Rakvere Kalevil võimalus rajada väike staadion endistele Rakvere mõisa maadele, Rahvaaia tiikide taha. Staadioni ring oli pikkusega 200 m ja 100 m jooksuradu oli neli. Jalgpalli mängiti siis hoopis linna laadaplatsil. 
Kuna soov oli ehitada täismõõtmetega staadion, otsiti linnast sobivamat kohta. Esialgne kava nägi ette staadioni rajamist Rakvere Jumalaema Sündimise kiriku taha veel hoonestamata Tööstuse tänavale, samuti kaaluti võimalust rajada see ikkagi Palermo metsa. Lõpuks hakati staadioni 1927. aastal rajama Suure-Põllu tänava (praegune Vabaduse tänav) lääneküljele, praeguse Rakvere Riigigümnaasiumi kohale. Valmis tasane väljak mõõtmetega 120x60 meetrit, mis kujunes jalgpalliväljakuks. Rakvere linnavolikogu otsusega muudeti ala aga samal aastal Vabaduse platsiks. 
Sobiv koht leiti olevat Poska tänava (praegune Kastani puiestee) lääneküljel Rakvere Vallimäe oosi serval – Rakvere Kolmainu kiriku endisel heinamaal. Maa oli seal soine ja niiske, aga siiski kesklinna lähedal. Samale kohale pretendeeris Rakvere tuletõrjeühing oma harjutusväljaku rajamiseks. Linna spordikomisjoni otsusega alustati siiski staadioni rajamist, mille ehituse hind tõusis algsest kallimaks, nii et komisjoni liikmed olid sunnitud võtma isiklike laene ehituse rahastamiseks. Lõplikuks ehituse maksumuseks kujunes umbes 1000 krooni. Rakvere staadion avati 29. mail 1930.
Kõnesid pidasid linna spordikomisjoni esimees Voldemar Sirotkin ja linnapea Heinrich Avikson, kes lõikas läbi spordirajale pandud rahvuslindi. Heisati riigilipp ning õhus tiirlev lennuk viskas alla tammepärja. Tervitused andsid edasi Eesti Spordi Keskliidu ja spordialaliitude juhid. Seejärel toimusid pehmeks jäänud katendiga staadionil kergejõustikuvõistlused ning päeva lõpetas Rakvere-Tapa linnavõistlus jalgpallis, mille võitis Tapa 2:1.
Tunnustus.
2010. aastal valiti staadion ajakirja Jalka poolt aasta staadioniks.
Paide linna staadion

Paide linna staadion on mitmeotstarbeline staadion Paides, jalgpalliklubi Paide Linnameeskond kodustaadion.
Staadioni kõrval asub ka kunstmuruväljak.
.bu

.bu oli Birma jaoks mõeldud tippdomeen, mis ei läinud kasutusele, sest 1989. aastal muudeti riigi ametlik nimi Myanmariks.
Riigil puudus Interneti tippdomeen kuni 1997. aastani, mil selleks määrati .mm.
Põhja-Atlandi mäestik

Põhja-Atlandi mäestik on Kesk-Atlandi mäestiku põhjaosa. See on keskmäestik, mis on tekkinud Põhja-Ameerika ja Euraasia laama lahknemisel.
Tööandja

Tööandja on ettevõte, asutus või üksikisik, kellele töövõtja teeb tasu eest tööd. Õigusleksikoni järgi on tööandja "töölepingu pool, kelle juhtimisel ja korralduste alusel kohustub töötaja tegema tema määratud tööd".
Euraasia laam

Euraasia laam on põhjapoolkeral paiknev laam, millel paikneb suurem osa Euraasia mandrist (välja jäävad Hindustani poolsaar, Araabia poolsaar ja Ida-Siberi territoorium Tšerski ahelikust ida pool). Sellel paiknevad ka ookeanilise maakoorega Atlandi ookeani kirdeosa põhi Kesk-Atlandi mäestikust ida pool ning Põhja-Jäämere põhi Gakkeli ahelikust lõuna pool.
Idas piirneb Euraasia laama põhjaosa Põhja-Ameerika laamaga ning selle lõunaosa Filipiini laamaga, arvatavasti ka Ohhoota laama ja Amuuri laamaga. Lõunas piirneb Euraasia laama lääneosa Aafrika laamaga, selle keskosa Araabia laamaga ja selle idaosa Indo-Austraalia laamaga. Läänes lahkneb Euraasia laam Põhja-Ameerika laamast, mille tagajärjel on tekkinud Kesk-Atlandi mäestiku põhjaosa ehk Põhja-Atlandi mäestik. Laamade lahknemisest annab tunnistust aktiivne vulkaaniline tegevus Islandil, näiteks 1973. aastal purskas Heimaey saarel Helgafell ja on tekkinud uus Eldfelli vulkaan.
Getafe

Getafe on linn Hispaanias Madridi autonoomses piirkonnas. Asub Madridi kesklinnast 14 km lõuna pool ja piirneb Madridiga. Läbi linna idaosa voolab Manzanarese jõgi.
Getafe on tööstuslinn. Linnas asub EADSi tehas. 
Linnas asub Hispaania õhuväe baas ja sõjaväelennuväli. Getafet läbib Madridi metroo 12. liin.
Getafe jalgpalliklubi Getafe CF mängib 2004. aastast Hispaania kõrgliigas Primera División.
RBS 15

RBS 15 (Robotsystem 15) on lase-ja-unusta pind-pind või õhk-pind laevatõrjerakett. Uuem versioon Mk. III on võimeline ründama maismaal asuvaid sihtmärke. Raketi on välja töötanud Rootsi ettevõtte SAAB AB tütarettevõte Saab Bofors Dynamics.
Eesti Uisuliit

Eesti Uisuliit (lühend EUL) on Eesti uisutamise alaliit. 
Eesti Uisuliit koordineerib iluuisutamise, kiiruisutamise ja lühirajauisutamise tegevust Eestis.
Eesti Uisuliidu president on alates 2. maist 2018 Maire Arm, kes oli varem uisuliidu asepresident. Enne seda oli uisuliidu president Edgar Savisaar. &lt;/br&gt;Alates 2. maist 2018 on uisuliidu asepresident Aivar Kokk, peasekretär Gunnar Kuura. Juhatusse kuuluvad lisaks presidendile ja asepresidendile Nikolai Salnikov, Margus Hernits, Zanna Kulik, Liina Oja, ja Ere Lusti.
Ajalugu.
2016. aasta seisuga kuulusid lisaks presidendile ja asepresidendile juhatusse veel Nikolai Salnikov, Aivar Kokk, Kristjan Rand, Žanna Kulik ja Liina Oja.
Jätkväljaanne

Jätkväljaanne on mingi asutuse, ühingu või muu organisatsiooni väljaanne, mis ilmub nummerdatud osadena ebaregulaarsete ajavahemike järel. Jätkväljaannet ühendab sarja pealkiri, üksiknumbritel võivad olla eripealkirjad.
Perioodika

Perioodika ehk perioodikaväljaanded ehk perioodilised väljaanded on teatud kindla sagedusega (näiteks kord kuus või kuus korda nädalas) järjest sama nime või pealkirjaga ilmuvad väljaanded. Tavalisemad perioodikaväljaanded on ajalehed ja ajakirjad.
Stockholmi börs

 
Stockholmi börs (rootsi keeles "Stockholmsbörsen)" on Rootsi väärtpaberibörs, mis tegutseb Stockholmis. Börs kuulub Nasdaq Inci gruppi. Stockholmi börs on Nasdaq Nordicu börsi üks osa. Börsi ametlik nimi on Nasdaq Stockholm AB. 
Stockholmi börs opereerib lisaks Stockholmi börsi reguleeritud turule ka First Northi turgu, mis on alternatiivne turg Rootsis. First Northi turg on aktsiate lisanimekiri, millele on kehtestatud võrreldes reguleeritud turuga leebemad reeglid. Stockholmi börsil saab kaubelda seal noteeritud aktsiate, võlakirjade, fondide, futuuride ja optsioonidega. Turu ametlik kauplemisvaluuta on Rootsi kroon. Stockholmi börsi üldindeks on OMX Stockholm. 
Stockholmi börsi järelevalvet teostab Rootsi Finantsinspektsioon (Finansinspektionen). 
Stockholmi börsil on suurim ja aktiivseima kauplemisega väärtpaberibörs Põhjamaades. 
Stockholmi börsi suurus.
Seisuga 31. märts 2022 oli Stockholmi börsil noteeritud ettevõtete väärtus kokku ehk turuosa 10,51 triljonit Rootsi krooni (999 miljardit eurot). Stockholmi börsi turuosa moodustab 53% Nasdaq Nordicu börsi mahust. Tegemist on suurima Nasdaq Nordicu börsi sisebörsiga ja üldse suurima börsiga Põhjamaades.
2022. aasta märtsis tehti Stockholmi börsil ühes päevas tehinguid keskmiselt 2,7 miljardi euro väärtuses (28,592 miljardi Rootsi krooni väärtuses). Keskmiselt tehakse 58% Nasdaq Nordicu börsi tehingutest Stockholmi börsil.
Stockholmi börsi reguleeritud turul on noteeritud 366 ettevõtte aktsiad.
Stockholmi börsi suurima turuväärtusega ettevõte on Investor AB (61,8 miljardit eurot). Järgnevad Atlas Copco AB (turuväärtus 55,2 miljardit eurot), EQT AB (35,2 miljardit eurot), Volvo AB (34,3 miljardit eurot) ja Hexagon AB (32,8 miljardit eurot).
Enim kaubeldud aktsiad.
Ettevõtted, kelle aktsiatega on enim kaubeldud 2022. aastal (käibe alusel, enim kaubeldud ettevõte on reastatud esimesena, 31. märtsi seisuga):
2020. aastal kaubeldi enim Volvo AB aktsiatega ja 2021. aastal Evolution AB aktsiatega.
=== Börsi reguleeritud turul noteeritud ettevõtted, mille väärtus (turuosa) 2021. aastal&lt;/br&gt;
kasvas enim (2020 detsember "vs" 2021 detsember) ===
=== Börsi reguleeritud turul noteeritud ettevõtted, mille väärtus (turuosa) 2021. aastal&lt;/br&gt;
vähenes enim (2020 detsember "vs" 2021 detsember) ===
The Top 100 Crime Novels of All Time

The Top 100 Crime Novels of All Time on 1990. aastal avaldatud koondtabel sajast parimast põnevus-, spiooni- ja kriminaalromaanist, mille koostas Suurbritannia kriminaalromaanikirjanikke ühendav organisatsioon Crime Writers' Association. Viis aastat hiljem koostas Mystery Writers of America oma edetabeli "The Top 100 Mystery Novels of All Time Selected".
OMX Stockholm 30

OMX Stockholm 30 (lühendatult OMXS30) on Stockholmi börsi enim vaadeldav indeks. 
Indeks kajastab muutusi nende 30 ettevõtte aktsia hinnas, millega Stockholmi börsil kõige rohkem on kaubeldud. Indeksis hõlmatud aktsiad vaadatakse üle kaks korda aastas. Indeksi baasväärtus on 125.
Taimo Toomast

Taimo Toomast (17. mai 1962 Pärnu – 29. august 2025) oli eesti ooperilaulja.
Haridus.
Taimo Toomast lõpetas 1989. aastal Tallinna Riikliku Konservatooriumi Teo Maiste lauluklassis ja Frieda Bernsteini kammerlaulu klassis. Ta täiendas end Savonlinna (1987) ja Kangasniemi (1988) suvekursustel, Viini Riigiooperi stuudios (1990–1991), Viini Konservatooriumis (Margarethe Bence'i klass ja David Lutzi Liedi klass 1990–1992) ning hiljem Saksamaal Athe Parsi ja Georg Fortune juures.
Töökäik.
Ta on esines solistina Viini Riigiooperis ja Viini Kammerooperis, oli Saksamaal Coburgi Landestheateri ja Dessau Anhaltisches Theateri solist (kokku 12 aastat). Toomast esines külalissolistina paljudes teistes Saksamaa teatrites (Gera, Bauzen, Osnabrück, Passau). 2004–2008 elas ja töötas Hispaanias ning tegi koostööd Alicante Sümfooniaorkestriga, osales kontserditurneel USAs.
Alates 2009. aastast oli Taimo Toomast lauluosakonna õppejõud Eesti Muusika- ja Teatriakadeemias. 2010. aastast oli Taimo Toomast taas külalissolist Eesti Rahvusooperis ja teatris Vanemuine.
Isiklikku.
Taimo Toomastil sündis kolm last (Elisabeth Leach (neiupõlves Toomast), Sophie-Marie Toomast ja Tristan-Tobias Toomast).
Ta oli 2010. aastast abielus Vilja Savisaar-Toomastiga.
The Immaculate Collection

"The Immaculate Collection" on Madonna 1990. aasta kogumikalbum.
Raymond Chandler

Raymond Chandler (23. juuli 1888 – 26. märts 1959) oli ameerika-briti kirjanik ja stsenarist, kes sai tuntuks karmi stiili ("hard-boiled") kriminaalromaanidega. Chandlerit peetakse Dashiell Hammetti mantlipärijaks. 
Tema teoste kuulsaim detektiiv on Philip Marlowe.
Elulugu.
Raymond Chandler sündis Chicagos ja elas USA-s kuni seitsmeaastaseks saamiseni, misjärel tema vanemad lahutasid ning tema inglise-iiri päritolu ema viis ta elama Londoni lähedale. 1900. aastal asus ta õppima Londonis asuvas poisslastekoolis Dulwich College , kuid ei võtnud kooliskäimist kuigi tõsiselt, veetes selle asemel lõbusalt aega Pariisis ja Münchenis. Sel ajal tegi Chandler ka esimesi luulekatsetusi. Pärast lühikest aega Briti Admiraliteedis ametnikuna töötamist asus ta poole kohaga Londonis õpetajana tööle, lisaks täiendas ta oma sissetulekut mitmele ajakirjandusväljaandele retsensioone ja kriitikat kirjutades. Chandler naasis 1912. aastal USA-sse, saades Los Angeleses ametialase väljaõppe raamatupidajana. 1917. aastal liitus ta Kanada vägedega ning ta saadeti Prantsusmaale kaevikusõtta, kus ta sai haavata. Pärast seda alustas ta Suurbritannia kuninglikus õhuväes piloodiõpinguid, kuid Esimene maailmasõda jõudis enne õpingute lõppu lõppeda.
Chandler naasis 1919. aastal USA-sse, kus töötas naftaettevõttes. Ülemaailmse majanduskriisi ajal 1932. aastal ta vallandati. Suures rahahädas hakkas kirjanik 1930. aastate algul kirjutama põnevus- ja kriminaaljutte, mida avaldati ajakirjades. Aastatel 1933–1941 kirjutas Chandler kokku 22 lühijuttu. Järgmise 17 aasta jooksul kirjutas ta lisaks veel vaid kolm. 1940. aastate keskel hakkasid tema esimesed lühijutud ilmuma odavates pehme- ja kõvakaanelistes sarjades. 1939. aastal kirjutas Chandler oma kirjastaja korraldusel oma esimese romaani "Sügav uni" ("The Big Sleep"), mille süžees kasutas ta juba oma ilmunud lühijutte "Killer in the Rain" (1935) ja "The Curtain" (1936). Chandler kirjutas pärast seda veel seitse romaani, kus kõigis esineb tegelasena detektiiv Philip Marlowe..
1944. aastal kirjutas Chandler koos Billy Wilderiga James M. Caini romaani põhjal stsenaariumi filmile "Kahekordne hüvitis" ("Double Indemnity"); film pälvis Oscari nominatsiooni parima kohandatud stsenaariumi kategoorias. Chandler kirjutas veel kuus filmistsenaariumi, kuid kaks neist kasutust ei leidnud.
Chandler suri 1959. aastal kopsupõletikku.
Kirjandus.
Paolo Maldini

Paolo Cesare Maldini (sündinud 26. juunil 1968 Milanos) on endine Itaalia jalgpallur, kes mängis terve oma karjääri jalgpalliklubis AC Milan. 
25 hooaja jooksul võitis ta viis korda UEFA Meistrite Liiga, tuli seitse korda Serie A meistriks ning võitis ühe Coppa Italia, viis Supercoppa Italianat, viis Euroopa superkarikat ja kaks Intercontinental Cupi. Karjääri lõpetas ta 2009. aastal 40-aastaselt.
Itaalia jalgpallikoondises mängis Paolo Maldini 14 aastat ja osales neli korda jalgpalli maailmameistrivõistlustel. Debüüdi rahvuskoondises tegi ta 1988. aastal.
Mõisaküla Püha Vaimu kirik

Mõisaküla Püha Vaimu kirik on õigeusu kirik Viljandi maakonnas Mulgi vallas Mõisakülas.
Kiriku ehitamisele pandi alus 1929. aastal. Projekti tegi insener Ludvig Saukas.
Riigivanem Konstantin Päts annetas kiriku heaks 250 krooni. Nurgakivi pandi 12. juunil 1932 ja kirik pühitseti 17. novembril 1933.
Torn püstitati 1938. aastal arhitekt Märt Merivälja projekti järgi.
Lõplikult valmis kirik 1942. aastal.
Aastal 1934 valmis Mõisakülas ka luteri Maarja-Magdaleena kirik.
San Antonio Spurs

San Antonio Spurs on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge AT&amp;T Centeris. Viiekordne NBA meister Spurs on NBA üks edukamaid klubisid.
Ajalugu.
1967. aastal asutatud San Antonio Spurs mängib NBA-s alates 1976. aastast, kui korvpalliliiga ABA liitus NBA-ga.
Spursi hiilgeajad algasid 1996. aastal, kui meeskonna peatreeneriks asus Gregg Popovich, kes on meeskonna tüüri juures praegugi. David Robinson ja 1997. aastal meeskonda valitud Tim Duncan vedasid Spursi esimese tiitlini 1999. aastal, kui finaalis alistati 4 : 1 New York Knicks. Järgmised tiitlid tulid 2003., 2005. ja 2007. aastal vastavalt New Jersey Netsi (4 : 2), Detroit Pistonsi (4 : 3) ja Cleveland Cavaliersi (4 : 0) üle ning neis olid Duncani kõrval olulises rollis ka argentiinlane Manu Ginóbili ja prantslane Tony Parker.
Kui 2013. aastal kaotas Spurs NBA finaalis 3 : 4 LeBron Jamesile ja Miami Heatile, siis aasta hiljem saadi 4 : 1 revanš ja tuldi viiendat korda klubi meistriks. Finaalseeria kõige väärtuslikumaks mängijaks valiti 22-aastane Kawhi Leonard.
Blur

Blur on Inglismaa pop- ja rokkansambel, mis asutati 1988. aastal Londonis. 
Bändi kuuluvad laulja Damon Albarn, bassist Alex James ja kitarrist Graham Coxon, hiljem liitus trummar Dave Rowntree, kelle isa oli olnud BBC-s The Beatlesi helimees. Bänd kandis algul Seymouri nime. 
Blur viljeles algselt nn Madchesteri ansamblite Stone Rosese ja Happy Mondayse ning "shoegaze"'i mõjudega muusikat. 
Mõningase tuntuse saavutas bänd teise singliga "There's No Other Way" ja esikalbumiga "Leisure", mis ilmusid aastal 1991. Briti tabeli tippu ja tõelise läbilöögini jõudis bänd alles kolmanda albumiga "Parklife" aastal 1994. Selleks ajaks oli ansambli muusikast saanud irooniline, "camp"-maiguline popp, millest paistsid eeskujudena läbi The Beatles, The Small Faces, The Kinks, XTC, The Jam ja Madness. Tänu "Parklife'i" menule sai Blurist konkurent Oasisele, kellega nad mõnda aega parima "britpop"-bändi tiitli pärast võistlesid. Pärast vähem eduka "The Great Escape'i" ilmumist aastal 1995 eemaldus ansambel oma lõpule lähenevast "britpop"'ist. 
Uue eduni jõudis bänd 1997. aastal ilmunud viienda albumiga "Blur", milles avaldusid USA alternatiivroki (Pavement, Sonic Youth) ning "lo-fi" mõjud. Stiilimuutus tõi kaasa ka mõningase edu USA-s, mis vähemal määral jätkus järgmise, eksperimentaalse, gospelimõjulise albumiga "13", mis ilmus kaks aastat hiljem, aastal 1999. 2003. aastal ilmus neil elektrooniline album "Think Tank" ja 2015. aastal ilmus neil album "The Magic Whip".
Surnulava

Surnulava (ka lautsi) oli pakkudele või pinkidele asetatud laudadest endisaegne rajatis, millele pandi pestud ja riietatud surnu, kes jäi sinna lamama kuni kirstupanekuni. Laudu asendas mõnikord ka vankriredel. 
Lautsi kaeti õlgede ja linadega, selle alla asetati jaheduse hoidmiseks liiva, mättaid, mulda või maakive. Pärast matust pesti nii lauad kui ka linad puhtaks.
Setud asetasid surnu seinapingile nii, et selle pea oli pühasekapi poole. Lautsiks oli neil lattidest ja pulkadest raam, millel surnu kanti matustel kuni külapiirini. Setud jätsid lautsi kõdunema ristipuu alla või põletasid ära.
Orlando Magic

Orlando Magic on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab kodumänge Amway Centeris.
Ajalugu.
1989. aastal Orlandos asutatud klubis on NBA suurimatest tähtedest mänginud Shaquille O'Neal, Penny Hardaway, Grant Hill, Tracy McGrady ja Dwight Howard.
Orlando Magic on 31 hooaja jooksul pääsenud NBA väljalangemismängudele 16 korda, jõudes 1995. ja 2009. aastal ka NBA finaali. Kui 1995. aastal kaotati 0 : 4 Hakeem Olajuwoni juhitud Houston Rocketsile, siis 2009. aastal tunnistati 1 : 4 Kobe Bryanti ja Los Angeles Lakersi paremust.
New Orleans Pelicans

New Orleans Pelicans on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab kodumänge Smoothie King Centeris. Klubi pole kunagi NBA meistriks tulnud.
Ajalugu.
Klubi asutati 2002. aastal, kui Charlotte Hornetsi toonane omanik George Shinn kolis Hornetsi New Orleansi. New Orleans Hornets pidi 2005. aastal orkaani Katrina tõttu ajutiselt kolima Oklahoma Citysse, kus klubi nimeks sai New Orleans/Oklahoma City Hornets.
Hooajaks 2007/08 pöördus Hornets tagasi New Orleansi ja oma vana nime juurde. Edu Oklahomas pani aga aluse korvpalliklubile Oklahoma City Thunder (tegelikult kolis sinna nime vahetanud Seattle SuperSonics). Klubi praegune nimi New Orleans Pelicans võeti kasutusele 2013. aastal.
Klubi liidrid on olnud Chris Paul (2005–2011) ja Anthony Davis (2012–2019), kelle juhtimisel jõuti vastavalt 2008. ja 2018. aastal läänekonverentsi poolfinaali. Pärast Davise lahkumist on New Orleansis alanud noorte tähtmängijate Zion Williamsoni ja Brandon Ingrami ajastu.
P-lained

P-lained ehk primaarlained ehk pikilained on seismiliste lainete liik ja üks kehalainete liikidest. 
Nad tekivad maavärina käigus elastsete pingete vabanemisel ja levivad keskkonda liikumise suunas kokkusurutavate ja väljavenitavate impulssidena. 
P-lained on kõige kiiremini levivad seismilised lained (kiirus kuni 13 km/s). Nad levivad nii tahkistes kui ka vedelikes. P-lained tekitavad maapinnas väikeseid muutuseid.
Skandinaviska Enskilda Banken

Skandinaviska Enskilda Banken AB (lühendatult SEB) on Rootsi päritolu rahvusvaheline panganduskontsern, mis tegutseb peamiselt Põhja- ja Baltimaades. Põhitegevus on pangateenused, kuid SEB pakub ka erinevaid kindlustusi ning liisingut.
Panga asutas Rootsi perekond Wallenberg. Skandinaviska Enskilda Banken AB tegevjuht on Johan Torgeby ja nõukogu esimees on Marcus Wallenberg.
Skandinaviska Enskilda Bankeni aktsiad on noteeritud Stockholmi börsil. 
Ajalugu.
SEB moodustus aastal 1972, kui ühinesid 1856. aastal asutatud Stockholms Enskilda Bank ja Skandinaviska Banken.
Stockholms Enskilda Banki asutaja oli André Oscar Wallenberg. Skandinaviska Enskilda Bankenit kontrollib Wallenbergide perekond oma valdusettevõtte Investor AB kaudu. Skandinaviska Bankeni oli Oscar Ekman 1864. aastal Göteborgis asutanud kui Skandinaviska Kreditaktiebolaget AB.
1997. aastal ostis pank kindlustusseltsi Trygg-Hansa. Seejärel integreeris pank kindlustusfirma säästu- ja elukindlustusosa ning müüs varakindlustuse edasi. 
Aastal 1998 muutis pank oma logo ja nime, SE-Bankeni uueks nimeks sai SEB. Samal aastal astus Skandinaviska Enskilda Banken kolme Balti panga omanikeringi, need olid Eesti Ühispank, Unibank Lätis ja Vilniaus Bankas Leedus. 2000. aastal osteti pank Saksamaal - Bank für Gemeinwirtschaft (BfG) - ning järelejäänud osad kolmest Balti pangast.
Osakonnad.
Skandinaviska Enskilda Banken on üks suuremaid Rootsi panku. Pank koosneb viiest osakonnast:
Tütarettevõtted.
SEB tütarettevõtted tegutsevad Euroopas, Aasias, Põhja- ja Lõuna-Ameerikas. SEB tütarettevõtete hulka kuuluvad näiteks
Euroopas:
Põhja- ja Lõuna-Ameerikas:
Aasias:
SEB gruppi kuulub Hollandis registreeritud kinnisvaraettevõte Baltectus N.V., mis on Baltimaade kinnisvaraettevõtete Estectus, Latectus ja Litectus omanik.
Laine Tüüts

Laine Tüüts (aastani 1947 Laine Muinaste; 25. mai 1925 Tartu – 21. jaanuar 2011 Tartu) oli eesti sportlane ja spordipedagoog. 
Ta tuli Eesti meistriks iluvõimlemises ja viievõistluses, töötas TRÜ ja EPA õppejõuna ning Tartu 3. Keskkooli kehalise kasvatuse õpetajana.
Tema abikaasa oli eesti kergejõustiklane, treener, sporditegelane ja jurist Heldur Tüüts.
Harri Niidre

Harri Niidre (25. mai 1923 Iisaku – 31. jaanuar 1950 Oonurme) oli Eesti Leegioni ohvitser ja metsavend, kes hukkus metsas tehtud haarangu tagajärjel.
Harri Niidre võitles Eesti SS-vabatahtlike brigaadi 1. rügemendi 1. pataljoni 4. kompanii 1. rühma ülemana. 
Pärast sõjategevust Eestis 1944. aastal jäi metsavennaks. Kui NKVD tegi Oonurme küla lähedal metsas haarangu, lasi Niidre ennast ise maha, et mitte sattuda Nõukogude julgeolekumeeste kätte.
Kaasmaatriks

Lineaaralgebras nimetatakse kompleksarvuliste elementidega maatriksi "A" kaasmaatriksiks ehk hermiitiliseks kaasmaatriksiks ehk adjungeeritud maatriksiks maatriksit "B", mis on saadud selle transponeerimisel ja elementidest kaaskomplekside võtmisel. Maatriksi "A" ja selle kaasmaatriksi "B" elemendid on seega seotud järgmiselt:
 formula_1
kus * tähistab kaaskompleksi võtmist.
Maatriksi "A" kaasmaatriksit tähistatakse sümbolitega 
 formula_2
Omadused.
Igal kompleksarvuliste elementidega maatriksil leidub kaasmaatriks.
Olgu formula_3 ja formula_4 maatriksid ning formula_5 kompleksarv. Kehtib:
formula_6
formula_7
formula_8
formula_9
formula_10 kui "A" on pööratav,
formula_11
Hermiitiline maatriks

Lineaaralgebras nimetatakse kompleksarvuliste elementidega ruutmaatriksit "A" hermiitiliseks, kui see ühtib oma kaasmaatriksiga:
 formula_1
Omadused.
Iga hermiitiline maatriks on normaalne ja seega unitaarselt diagonaliseeritav.
Hermiitilise maatriksi omaväärtused ja selle determinant on reaalsed.
Antihermiitiline maatriks

Lineaaralgebras nimetatakse kompleksarvuliste elementidega ruutmaatriksit "A" antihermiitiliseks, kui see ühtib oma kaasmaatriksi vastandmaatriksiga:
 formula_1
Omadused.
Iga antihermiitiline maatriks on normaalne ja seega unitaarselt diagonaliseeritav.
Antihermiitilise maatriksi omaväärtused on imaginaarsed.
Unitaarne maatriks

Lineaaralgebras nimetatakse kompleksarvuliste elementidega ruutmaatriksit "A" unitaarseks, kui selle pöördmaatriks ühtib selle kaasmaatriksiga:
 formula_1
Omadused.
Iga unitaarne maatriks on normaalne ja seega unitaarselt diagonaliseeritav.
Unitaarse maatriksi omaväärtused, kaasa arvatud selle determinant, on ühejuured.
Matthias Simolin

Matthias Simolin (24. juuli 1684 Turu – 1753 Tallinn) oli Eesti vaimulik.
Simolin õppis aastal 1701 Turu toomkoolis. Immatrikuleeriti 6. juunil 1704 Turu ülikooli, oli kohal veel aastal 1706, väitles aastatel 1706 ja 1709. Ordineeriti 22. juulil 1710 õpetajaks Tallinnas.
Oli aastatel 1710–1753 Tallinna Mihkli koguduse õpetaja. Maeti 14. juunil/25. juunil 1753 Tallinna Oleviste kirikusse.
Simolin oli pietistide ja hernhuutlaste poolehoidja. Ta oli ka rootsikeelsete vaimulike raamatute koostaja ja trükkitoimetaja Tallinnas.
Isiklikku.
Matthias Simolin oli neli korda abielus. Tema teisest abielust sündinud tütre Maria Charlotte mees Johann Roos sai pärast tema surma Tallinna Mihkli koguduse õpetajaks.
Normaalne maatriks

Lineaaralgebras nimetatakse kompleksarvuliste elementidega ruutmaatriksit "A" normaalseks, kui see kommuteerub oma kaasmaatriksiga:
 formula_1
Omadused.
Iga maatriks on unitaarse maatriksi abil diagonaliseeritav parajasti siis, kui see on normaalne. See tähendab, et maatriks "A" on normaalne parajasti siis, kui see on esitatav diagonaalse maatriksi Λ ja unitaarse maatriksi "U" kaudu nii, et
formula_2
kus
formula_3
formula_4
Tuleb rõhutada, et kuigi iga normaalne maatriks on diagonaliseeritav, pole iga diagonaliseeritav maatriks normaalne.
Maatriksi normaalsusega samaväärsetest tingimustest saab koostada üsna pika nimekirja. Olgu "A" "n"×"n" maatriks. Järgmised väited on samaväärsed:
Erijuhud.
Järgnevad kompleksarvulisete elementidega maatriksid on normaalsete maatriksite erijuhud: hermiitlised maatriksid, antihermiitilised maatriksid jaunitaarsed maatriksid.
Järgnevad reaalarvuliste elementidega maatriksid on normaalsete maatriksite erijuhud: sümmeetrilised maatriksid, kaldsümmeetrilised maatriksid ja ortogonaalsed maatriksid